open-index/open-wikipedia-markdown huggingface dataset:
Βίτζε Κόοιστρα

Ο **Βίτζε Κόοιστρα** (γεννημένος στις 3 Ιουνίου 1982) είναι Ολλανδός διεθνής πετοσφαιριστής. Έχει ύψος 209εκ και αγωνίζεται στη θέση του διαγωνίου.

## Καριέρα
Ο Κόοιστρα έκανε τα πρώτα του βήματα στο χώρο της πετοσφαίρισης στις ακαδημίες της Λίτσουργκους, στην οποία παρέμεινε μέχρι το 2002. Ήταν τότε που μεταπήδησε στην επίσης Ολλανδική Πιέτ Ζούμερς, στην οποία παρέμεινει για τρία χρόνια.

Το 2005 αποφάσισε να αφήσει την Ολλανδία και να ταξιδέψει στην Ιταλία, στην οποία παρέμεινε για έξι ολόκληρα χρόνια αγωνιζόμενος κατά σειρά στις Τρεντίνο (2005-06), Ρόμα Βόλει (2006-08) και Μοντένα (2008-11).

Το 2011 ταξίδεψε στην Πολωνία για λογαριασμό της Σκρα Μπελχάτοφ, στην οποία παρέμεινε για δύο χρόνια, ενώ το 2013 μεταπήδησε στην επίσης πολωνική Κτσάρνι Ράντομ, στην οποία παρέμεινε για ένα χρόνο.

Το δεύτερο μισό της αγωνιστικής περιόδου 2014-15, ο Κόοιστρα αγωνίστηκε στο ελληνικό πρωτάθλημα με τη φανέλα του Ολυμπιακού Πειραιώς.

## Διεθνείς συμμετοχές
Ο Βίτζε Κόοιστρα είναι διεθνής με την εθνική ομάδα πετοσφαίρισης της Ολλανδίας από το 2005 έχοντας πραγματοποιήσει δεκάδες συμμετοχές.

## Τίτλοι
* 1 CEV Cup: 2008
* 1 Κύπελλο Πολωνίας: 2012
* 1 Σούπερ Καπ Πολωνίας: 2013
* 1 Λιγκ Καπ Ελλάδας: 2015

## Πηγές
* Στον Ολυμπιακό ο Κόοιστρα 

Κατηγορία:Πετοσφαιριστές ΟΣΦΠ
Αντρέι Ντιάσκοφ

Ο **Αντρέι Ντιάσκοφ** (γεννημένος στις 28 Απριλίου 1985) είναι Ουκρανός διεθνής πετοσφαιριστής. Έχει ύψος 202εκ και αγωνίζεται στη θέση του ακραίου.

## Καριέρα
Ο Αντρέι Ντιάσκοφ υπέγραψε το πρώτο του επαγγελματικό συμβόλαιο με την Αζότ Τσέρκασι, ομαδα της χώρας του, στην οποία παρέμεινε μέχρι το 2007. Στη συνέχεια μεταπήδησε στην επίσης ουκρανικό Λοκομοτίβ Χαρκίβ, με την οποία κατέκτησε σε δύο χρόνια ένα πρωτάθλημα και δύο κύπελλα Ουκρανίας.

Το 2009 αποφάσισε να αφήσει την Ουκρανία και να ταξιδέψει στην Ιταλία στην οποία παρέμεινε μέχρι το 2013 αγωνιζόμενος κατά σειρά στις: Λορέτο (2009-10), Βόλει Φορλί (2010-11), Μοντένα (2011), Τοπ Λατίνα (2011-12) και Ρέτζιο Εμίλια (2012-13).

Το 2013 βρέθηκε στην Ελλάδα υπογράφωντας συμβολαιο με τον Φοίνικα Σύρου, στον οποίο παρέμεινε για ένα χρόνο καθώς το 2014 μετεγγράφη στον Ολυμπιακό Πειραιώς. την ομάδα του Πειραιά παρέμεινε για ένα χρόνο κατακτώντας ένα Λιγκ Καπ.

Το 2015 μετεγγράφη στην ASUL Λυών, ομάδα της Γαλλίας, στην οποία παραμένει μέχρι σήμερα.

## Διεθνείς συμμετοχές
Ο Αντρέι Ντιάσκοφ είναι διεθνής με την εθνική ομάδα πετοσφαίρισης της Ουκρανίας από το 2009 έχοντας πραγματοποιήσει δεκάδες επίσημες συμμετοχές.

## Τίτλοι
* 1 Πρωτάθλημα Ουκρανίας: 2009
* 2 Κύπελλα Ουκρανίας: 2008, 2009
* 1 Λιγκ Καπ Ελλάδας: 2015

## Πηγές
* Στον Ολυμπιακό ο Ντιάσκοφ

Κατηγορία:Πετοσφαιριστές ΟΣΦΠ
Κατηγορία:Πετοσφαιριστές Φοίνικα Σύρου
Στρατηγίς Αγίου Ηλία

Η **Στρατηγίς Αγίου Ηλία** () ήταν διοικητική διαίρεση της Βυζαντινής Αυτοκρατορίας, ήταν από τα μικρά σε έκταση αλλά και συνοριακά Θέματα, που λεγόταν Στρατηγίδες. Περιλάμβανε το κάστρο του Αγίου Ηλία, στην σημερινή Συρία, και τα χωριά κοντά σ΄ αυτό. Η, οχυρωμένη πιθανότατα, πόλη ή πολίχνη του Αγίου Ηλία και η κοντινή μονή, βρίσκονταν σε ένα ακρωτήριο κοντά στις εκβολές του Ορόντη. Διοικητικά ο στρατηγός του Αγίου Ηλία ήταν υφιστάμενος του Δούξ της Αντιόχειας.

Η Άννα Κομνηνή την αναφέρεται στην *Αλεξιάδα* σαν στρατηγίδα και μία από τις περιοχές που δόθηκαν στον Βαλδουίνο της Βουλώνης με την Συνθήκη της Δεαβόλεως.

## Παραπομπές


Κατηγορία:Θέματα της Βυζαντινής Αυτοκρατορίας
Περαίωση (οικονομία)

Με τον όρο **περαίωση** ονομάζεται, στο φορολογικό σύστημα της Ελλάδας, ο προαιρετικός ειδικός τρόπος επίλυσης των φορολογικών διαφορών που προκύπτουν από τις εκκρεμείς φορολογικές υποθέσεις, με σκοπό την κατάργησή τους.

## Διευκρινίσεις
Η περαίωση δεν είναι υποχρεωτική.
Η περαίωση δεν είναι πάγια και ισχύει μόνο για τα έτη που αναφέρονται στον αντίστοιχο νόμο. Συνήθως καλύπτει μόνο τυπικές παραβάσεις.

## Παραπομπές


περαιωση
Κατηγορία:Λογιστική
Χατζόπουλος

Το ελληνικό επώνυμο **Χατζόπουλος** μπορεί να αναφέρεται σε κάποιο από τα παρακάτω πρόσωπα:

* Αθανάσιος Χατζόπουλος (1876-1936), Μακεδονομάχος οπλαρχηγός
* Αθανάσιος Χατζόπουλος (γένν. 1950), Μητροπολίτης Αχαΐας
* Γεώργιος Χατζόπουλος (1859-1935), ζωγράφος
* Δαμασκηνός Χατζόπουλος (γένν. 1913), λόγιος κληρικός και αντιστασιακός
* Δημήτριος Χατζόπουλος (1872-1936), δημοσιογράφος και πεζογράφος, γνωστός με τα ψευδώνυμα *Μποέμ* και *Πεζοπόρος*
* Δημήτριος Β. Χατζόπουλος (1880-1969), βιομήχανος, βουλευτής και γερουσιαστής
* Δημήτριος Χατζόπουλος (γένν. 1904), αρεοπαγίτης
* Ζαχαρίας Χατζόπουλος, επιχειρηματίας και εθνικός ευεργέτης
* Ζαχαρίας Χατζόπουλος (1882-1940), δημοσιογράφος και συγγραφέας
* Θανάσης Χατζόπουλος (γένν. 1961), συγγραφέας, ποιητής και ψυχαναλυτής
* Κωνσταντίνος (Κώστας) Χατζόπουλος (1868-1920), ποιητής, διηγηματογράφος, κριτικός και μεταφραστής
* Πολ (Πολύβιος) Χατζόπουλος (γένν. 1961), διεθνής ποδοσφαιριστής
* Σταύρος Χατζόπουλος, προπολεμικός διεθνής διαιτητής ποδοσφαίρου

## Δείτε επίσης
*Μαριάννα Χατζοπούλου (1933 - 2002), δημοφιλής τραγουδίστρια τη δεκαετία 1955-1965.
* Κλειστό Γυμναστήριο «Ανδρέας Ερρίκος Χατζόπουλος»
Χέντερσον

Το σκωτσέζικης προελεύσεως όνομα **Χέντερσον** (Henderson) μπορεί να αναφέρεται σε κάτι από τα παρακάτω:

## Πρόσωπα
* Ως επώνυμο: Δείτε Χέντερσον (επώνυμο)
* Κλαν Χέντερσον, σκωτσέζικο γένος (κλαν)

## Τοπωνύμια
### Στις ΗΠΑ
* Χέντερσον, χωριό στην Άιοβα
* Χέντερσον, χωριό στη Βόρεια Καρολίνα
* Χέντερσον, χωριό στη Δυτική Βιρτζίνια
* Χέντερσον, χωριό στο Ιλινόι
* Χέντερσον, πόλη στο Κεντάκι
* Χέντερσον, κοινότητα στο Κολοράντο
* Χέντερσον, χωριό στη Λουιζιάνα
* Χέντερσον, χωριό στο Μέριλαντ
* Χέντερσον, χωριό στη Μινεσότα
* Χέντερσον, διαμέρισμα του δήμου Ρας στο Μίσιγκαν
* Χέντερσον, χωριό στην πολιτεία της Νέας Υόρκης, επί της λίμνης Οντάριο
* Χέντερσον, πόλη στη Νεβάδα, μέρος της μητροπολιτικής περιοχής του Λας Βέγκας
* Χέντερσον, χωριό στη Νεμπράσκα
* Χέντερσον, κωμόπολη στο Τενεσί
* Χέντερσον, πόλη στο Τέξας
* Χέντερσον, χωριό στην Τζόρτζια

#### Κομητείες
* Κομητεία Χέντερσον (Βόρεια Καρολίνα)
* Κομητεία Χέντερσον (Ιλινόι)
* Κομητεία Χέντερσον (Κεντάκι)
* Κομητεία Χέντερσον (Τενεσί)
* Κομητεία Χέντερσον (Τέξας)

### Εκτός ΗΠΑ
* Χέντερσον, κωμόπολη στην Αργεντινή
* Χέντερσον, προάστιο του Περθ στην Αυστραλία
* Χέντερσον, προάστιο του Ώκλαντ στη Νέα Ζηλανδία
* Νήσος Χέντερσον (Πίτκαιρν), ατόλλη στον Ειρηνικό Ωκεανό
* Νήσος Χέντερσον (Ανταρκτική)

## Αστρονομία
* 3077 Χέντερσον, αστεροειδής
* Χέντερσον (κρατήρας), κρατήρας στην αθέατη από τη Γη πλευρά της Σελήνης

## Εκπαίδευση
* Πολιτειακό Πανεπιστήμιο Χέντερσον στο Άρκανσω, ΗΠΑ
Δακτυλιοειδείς γαλαξίες

**Δακτυλιοειδείς γαλαξίες** ονομάζονται οι γαλαξίες που έχουν εμφάνιση κυκλικού δακτυλίου. Ως παράδειγμα αναφέρεται συνήθως ο Γαλαξίας του Χόαγκ, ο οποίος ανακαλύφθηκε από τον Άρθουρ Χόαγκ το 1950. Ορισμένοι αστρονόμοι πιστεύουν ότι οι δακτυλιοειδείς γαλαξίες σχηματίζονται όταν ένας μικρότερος γαλαξίας περάσει δια του κέντρου ενός μεγαλύτερου. Επειδή οι αστέρες που αποτελούν τους γαλαξίες βρίσκονται σε τεράστιες αποστάσεις ο ένας από τον άλλο σε σχέση με τις διαστάσεις τους, αυτή η «σύγκρουση» σπάνια περιλαμβάνει συγκρούσεις αστέρων ή άλλων σωμάτων μεταξύ τους. Ωστόσο, η βαρυτική αναστάτωση που προκαλεί ένα τέτοιο γεγονός μπορεί να προκαλέσει κύμα δημιουργίας νέων άστρων που κινούνται μέσα από τον μεγαλύτερο γαλαξία. Μία άλλη άποψη είναι ότι οι δακτύλιοι δημιουργούνται γύρω από κάποιους γαλαξίες όταν συμβαίνει εξωτερική προσαύξηση, οπότε το κύμα δημιουργίας νέων αστέρων προκαλείται από τη συμπίεση του προστιθέμενου διαστρικού αερίου.

## Δείτε επίσης
* Αλληλεπιδρώντες γαλαξίες
* AM 0644-741
* Γαλαξίας του Χόαγκ
* Arp 147
* Γαλαξίες με πολικό δακτύλιο

## Παραπομπές


## Εξωτερικοί σύνδεσμοι
*
Αθανασία (όνομα)

**Αθανασία**, ελληνικό γυναικείο κύριο όνομα (βαφτιστικό όνομα).
## Ετυμολογία
Το όνομα *Αθανασία* είναι θηλυκός τύπος του μεταγενέστερου *[[Αθανάσιος (όνομα)|Αθανάσιος]]*, το οποίο προέρχεται από το αρχαιοελληνικό *ἀθανασία* (

Κατηγορία:Γυναικεία ελληνικά ονόματα
Κατηγορία:Αγιωνύμια
Κατηγορία:Μεταγενέστερα ονόματα
Μουσική υπολογιστών

Η **μουσική υπολογιστών** είναι η εφαρμογή της τεχνολογίας της πληροφορικής στη μουσική σύνθεση μέσω των ηλεκτρονικών υπολογιστών. Περιλαμβάνει τη θεωρία και την εφαρμογή των νέων υφιστάμενων τεχνολογιών και τις βασικές πτυχές της μουσικής, όπως η σύνθεση ήχου, η επιμέλεια ήχου, η επεξεργασία ψηφιακού σήματος, η ηχητική διάχυση, η ακουστική και η ψυχοακουστική. Ο τομέας της μουσικής υπολογιστών μπορεί να βρει τις ρίζες του πίσω στις ρίζες της ηλεκτρονικής μουσικής και στα πρώτα πειράματα και καινοτομίες με διάφορα ηλεκτρονικά μέσα κατά τη διάρκεια του 20ου αιώνα.

Πιο πρόσφατα, με την έλευση των προσωπικών υπολογιστών και την ανάπτυξη των ηχογραφήσεων στο «σπίτι», ο όρος μουσική υπολογιστών χρησιμοποιείται επίσης για να περιγράψει τη μουσική που έχει δημιουργηθεί με χρήση τεχνολογίας υπολογιστών.

## Δείτε επίσης
* Ηλεκτροακουστική μουσική
* Τεχνολογία πληροφορικής και επικοινωνίας
*Στοχαστική μουσική

## Παραπομπές


## Εξωτερικοί σύνδεσμοι
* 

Κατηγορία:Ηλεκτρονική μουσική
Κατηγορία:Μουσική τεχνολογία
Κατηγορία:Πληροφοριακά και Επικοινωνιακά Συστήματα
Status Quo (συγκρότημα)

Οι **Status Quo** είναι βρετανικό rock συγκρότημα, με τη μουσική τους να χαρακτηρίζεται από διακριτά στοιχεία της Boggie rock. Το συγκρότημα δημιουργήθηκε από τους τότε συμμαθητές Φράνσις Ρόσι και Άλαν Λάνκαστερ, το 1962. Μετά από διάφορες ανακατατάξεις στο σχήμα του συγκροτήματος, το 1967 ονομάστηκε The Status Quo, και το 1969 Status Quo.

Το συγκρότημα είχε πάνω από 60  *chart hits* στο Ηνωμένο Βασίλειο, ξεκινώντας από το 1967, με το *[[Pictures of Matchstick Men]]*, ενώ το πιο πρόσφατο υπήρξε το 2010, το οποίο σημαίνει ότι είναι το ροκ συγκρότημα με τα περισσότερα *chart hits*, από κάθε άλλο. 22 εξ αυτών φτάσανε την πρώτη δεκάδα του UK Singles Chart. Το 1991, το συγκρότημα το Βραβείο BRIT, για τη συνολική του συνεισφορά στη μουσική.

Το συγκρότημα πρωταγωνίστησε στην ταινία *Bula Quo!*, η οποία κυκλοφόρησε τον Ιούλιο του 2013 στους κινηματογράφους. Η ταινία συνοδεύτηκε και με την κυκλοφορία του ομώνυμου *soundtrack*, το οποίο κατέλαβε τη 10η θέση στα *[[UK Albums Chart]]*. Ένα μήνα πριν (Ιούνιος 2013) κυκλοφόρησε το single *Bula Bula Quo*, το οποίο είναι 100ο του συγκροτήματος.

## Παραπομπές


Κατηγορία:Αγγλικά rock συγκροτήματα
Κατηγορία:Νικητές Kerrang! Awards
Όθων της Βουργουνδίας

Ο **Όθων της Βουργουνδίας** (*Otton de Bourgogne*, 945 – 23 Φεβρουαρίου 965) κόμης της Οσέρ και δούκας της Βουργουνδίας (956 - 965) από τον Οίκο των Ροβερτιδών. 

## Βιογραφία
Ο Όθων ήταν δεύτερος γιος του Ούγου του Μέγα, κόμη των Παρισίων και της Χέντβιχ της Σαξονίας, αδελφής του Όθωνα Α΄ της Γερμανίας, δεύτερος αδελφός τού Ούγου Καπέτου.

Πέθανε πρόωρα χωρίς απογόνους· τον διαδέχθηκε ο μικρότερος αδελφός του Ερρίκος ο Μέγας.

## Οικογένεια
Με τον γάμο του με τη Λιουτγάρδη του Σαλόν, μεγαλύτερη κόρη του προηγούμενου δούκα Γιλβέρτου δούκα της Βουργουνδίας, κληρονόμησε το δουκάτο της Βουργουνδίας (956). 

## Παραπομπές



Κατηγορία:Οίκος των Ροβερτιδών
Κατηγορία:Κόμητες της Οσέρ
Κατηγορία:Δούκες της Βουργουνδίας
Φορεσιά των Αγίων Πάντων Θεσπρωτίας

[thumb|308x308px|Νυφική και γιορτινή φορεσιά από τους Άγιους Πάντες Θεσπρωτίας. Αρχές 20ού αι. Συλλογή [Πελοποννησιακό Λαογραφικό Ίδρυμα|ΠΛΙ, Ναύπλιο]]
Η **φορεσιά των Αγίων Πάντων** είναι παραδοσιακή ενδυμασία που χρησιμοποιήθηκε κατά το παρελθόν στον οικισμό Άγιοι Πάντες της Θεσπρωτίας. Η συγκεκριμένη ενδυμασία έχει ιδιαίτερο ενδιαφέρον καθώς αποτελεί τον συνδετικό κρίκο ανάμεσα στην παραδοσιακή φορεσιά της Δρόπολης και τις φορεσιές της υπόλοιπης Θεσπρωτίας.

## Περιγραφή
Ο τελικός τύπος της φορεσιάς οριστικοποιήθηκε κατά τις αρχές του 20ού αιώνα. Αποτελείται από *χασεδένιο ρουτί* (λευκό γυναικείο πουκάμισο από βαμβακερό ύφασμα) το οποίο από τη μέση και κάτω αποτελείται από τριγωνικά φύλλα υφάσματος σχηματίζοντας με αυτό τον τρόπο φουστανέλα. Εξαίρεση αποτελεί το μπροστινό φύλλο που έχει ορθογώνιο παραλληλόγραμμο σχήμα. Τα μανίκια και ο κορμός του πουκάμισου καλύπτονταν από ζακέτα με μανίκια και από πάνω φοριόταν επιπλέον ένα αμάνικο γιλέκο. Στις γάμπες φοριόνταν πολύχρωμες πλεκτές κάλτσες, γνωστές και ως τσουράπια και για υποδήματα χρησιμοποιούνταν τσαρούχια. Για το κάλυμμα του κεφαλιού, κατά τα παλιότερα χρόνια χρησιμοποιόταν μάλλινο μαντήλι σε κατά κύριο λόγο σκούρες αποχρώσεις και ένα μικρό φέσι, αντίστοιχο με αυτό της φορεσιάς της Δρόπολης. Αργότερα το φέσι αφαιρέθηκε και παρέμεινε μόνο το μαντήλι.

## Παραπομπές

Κατηγορία:Ελληνικές φορεσιές
Κατηγορία:Περιφερειακή ενότητα Θεσπρωτίας
Γεώργιος Καλακαλλάς

Ο **Γεώργιος Καλακαλλάς** (Τύρναβος, 26 Ιουνίου 1938 - Αθήνα, 17 Σεπτεμβρίου 2021) ήταν Έλληνας γλύπτης. Άρχισε τις σπουδές του στο εργαστήριο γλυπτικής της Ανωτάτης Σχολής Καλών Τεχνών του Γιάννη Παππά. Το 1963 διορίστηκε επιμελητής στην έδρα Γλυπτικής του ΕΜΠ. Το 1984 εντάχθηκε στην βαθμίδα του λέκτορα και το 1997 έγινε καθηγητής του τμήματος Αρχιτεκτόνων του ΕΜΠ.Απεβίωσε σε ηλικία 83 ετών στις 17 Σεπτεμβρίου 2021

## Παραπομπές


## Εξωτερικοί σύνδεσμοι
*Γεώργιος Καλακαλλάς στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες γλύπτες
NGC 1309

Ο **[[Νέος Γενικός Κατάλογος|NGC]] 1309** είναι σπειροειδής γαλαξίας ο οποίος βρίσκεται στον αστερισμό Ηριδανό και απέχει 120 εκατομμύρια έτη φωτός από την Γη. Η διάμετρός του είναι περίπου 75.000 έτη φωτός, δηλαδή τα 3/4 αυτής του Γαλαξία μας. Ο NGC 1309 είναι τύπου SA(s)bc. Έχουν εντοπιστεί φωτεινές μπλε περιοχές Η II γέννησης νέων αστέρων, ενώ στον κιτρινωπό πυρήνα του γαλαξία υπάρχουν μεγαλύτεροι σε ηλικία αστέρες. Ο NGC 1309 ανήκει στο σμήνος γαλαξιών Ηριδανού.

## Υπερκαινοφανείς

### 2002fk

Οι αστρονόμοι Reiki Kushida, Jun-jie Wang and Yu-Lei Qiu ανακάλυψαν τον υπερκαινοφανή αστέρα 
SN 2002fk.
Όταν ανακαλύφθηκε είχε φαινόμενο μέγεθος ~15.0 και εκτιμάται ότι έφτασε σε μέγεθος ~13.0 πριν αρχίσει να σβήνει. Ήταν Τύπου Ia. Οι φασματικές γραμμές δεν έδειξαν ύπαρξη υδρογόνου, ηλίου ή άνθρακα, ενώ από την άλλη εντοπίστηκε ιονισμένο ασβέστιο, σιλικόνη, σίδηρος και νικέλιο.

### 2012Z
Τον υπερκαινοφανή SN 2012Z ανακάλυψαν οι S. B. Cenko, W. Li και A. V. Filippenko με το αυτοματοποιημένο τηλεσκόπιο ανίχνευσης σουπερνόβα Katzman. Οι επιστήμονες εικάζουν πως ήταν τύπου Iax και ότι ενδέχεται να έχει απομείνει ένας αστέρας-ζόμπι.

## Παραπομπές


## Αναφορές

## Εξωτερικοί σύνδεσμοι
* 

1309
Κατηγορία:Σπειροειδείς γαλαξίες
Κατηγορία:Ηριδανός (αστερισμός)
12626
Θεόδωρος Αγιαποστολίτης

Ο **Θεόδωρος Αγιαποστολίτης** ήταν Έλληνας αγωνιστής την περίοδο του 16 αιώνα, από την Κορώνη της Μεσσηνίας. Πολέμησε για την απελευθέρωση της Κορώνης από τους Οθωμανούς Τούρκους, στο πλευρό του Ενετού, στρατηγού,  Ανδρέα Ντόρια, το 1532. Αργότερα, το 1533, αν και ο Αγιαποστολίτης με τους συμπολίτες του, πολέμησαν ηρωικά, η πόλη έπεσε ξανά από τους Τούρκους και κατόπιν τούτου διέφυγε στη Ζάκυνθο.

Στη Ζάκυνθο τιμήθηκε, από τον Γερμανό αυτοκράτορα, Κάρολο Ε', ανακηρύσσοντάς τον Ιππότη. Επίσης του έδωσε φέουδο το Λεωνίδι και τον Άγιο Γεώργιο των Σκορτών *«οποτεδήποτε ήθελεν ο Θεός να εκδιώξη τους Τούρκους»*. Τέλος, συμμετείχε στο συμβούλιο της κοινότητας για την ίδρυση σχολείου στη Ζάκυνθο.

## Παραπομπές


## Εξωτερικοί σύνδεσμοι
* ''Ο Θεόδωρος Αγιαποστολίτης'' στο greekencyclopedia.com

Κατηγορία:Έλληνες αγωνιστές του 16ου αιώνα
Στρατηγάτο Παγράς

thumb|right|250 px|Το κάστρο της Παγράς
Το **Στρατηγάτο Παγράς** (*Στρατηγάτον Παγρᾶς*) ήταν διοικητική διαίρεση της Βυζαντινής Αυτοκρατορίας, ήταν από τα μικρά σε έκταση αλλά και συνοριακά Θέματα. 

Περιλάμβανε το Κάστρο της Πάγρας και την ομώνυμη πολίχνη, η αρχαία ελληνική Πάγραι, σημερινή Τουρκία, η Πάγραις βρισκόταν κοντά στα Λίμνια και στα όρη Αμανού. Είχε κατασκευαστεί επί αυτοκράτορα Νικηφόρου Φωκά για τον έλεγχο των Αμανίδων πυλών, με πρώτο διοικητή τον Μιχαήλ Βούρτζη.

Η Άννα Κομνηνή το αναφέρει στην *Αλεξιάδα* σαν στρατηγάτο και μία από τις περιοχές που δόθηκαν στον Βαλδουίνο της Βουλώνης με την Συνθήκη της Δεαβόλεως.

## Παραπομπές


Κατηγορία:Θέματα της Βυζαντινής Αυτοκρατορίας
Forbes

μικρογραφία|Το εξώφυλλο του περιοδικού ''Forbes'' που κυκλοφόρησε στις 2 Μαρτίου 1918
Το ***Forbes*** (προφέρεται: *Φορμπς*) είναι αμερικανικό περιοδικό με θέμα τις επιχειρήσεις και ανήκει στη *Forbes, Inc*. Το περιοδικό κυκλοφορεί δύο φορές κάθε εβδομάδα και ασχολείται κυρίως με την οικονομία, την επένδυση, τη βιομηχανία και το εμπόριο. Στο περιοδικό βρίσκουν χώρο και θέματα που αφορούν την τεχνολογία, την επικοινωνία, την επιστήμη και τον νόμο.

Τα γραφεία του περιοδικού βρίσκονται στην πολιτεία Νιου Τζέρσεϊ των ΗΠΑ, στην πόλη Τζέρσεϊ Σίτι. Κυριότεροι ανταγωνιστές του περιοδικού, στις ΗΠΑ στην κατηγορία των περιοδικών που αφορούν τις επιχειρήσεις είναι το *[[Fortune]]* και το *[[Bloomberg Businessweek]]*. Το περιοδικό είναι, επίσης, γνωστό για τις λίστες που δημοσιεύει, μεταξύ άλλων τη λίστα με τους πλουσιότερους αμερικανούς (Forbes 400) και τη λίστα με τις πλουσιότερες επιχειρήσεις παγκοσμίως (Forbes Global 2000). Το μότο του περιοδικού είναι: *The Capitalist Tool*  (ελεύθερη μετάφραση: το καπιταλιστικό εργαλείο). Πρόεδρος και αρχισυντάκτης του περιοδικού είναι ο Στιβ Φορμπς και ο διευθύνων σύμβουλος ο Μάικ Περλίς.

## Παραπομπές


## Περαιτέρω μελέτη
* Forbes, Malcolm S. (1974) *Fact and Comment* Knopf, New York, ISBN 0-394-49187-4; twenty-five years of the editor's columns from *Forbes*
* Grunwald, Edgar A. (1988) *The Business Press Editor* New York University Press, New York, ISBN 0-8147-3016-7
* Holliday, Karen Kahler (1987)*A Content Analysis of *Business Week*, *Forbes* and *Fortune* from 1966–1986* Masters of Journalism thesis from Louisiana State University, Baton Rouge, 69 pages, OCLC 18772376, available on microfilm
* Kohlmeier, Louis M.; Udell, Jon G. and Anderson, Laird B. (eds.) (1981) *Reporting on Business and the Economy* Prentice-Hall, Englewood Cliffs, New Jersey, ISBN 0-13-773879-X
* Kurtz, Howard (2000) *The Fortune Tellers: Inside Wall Street's Game of Money, Media, and Manipulation* Free Press, New York, ISBN 0-684-86879-2
* 
* Tebbel, John William and Zuckerman, Mary Ellen (1991) *The Magazine in America, 1741–1990* Oxford University Press, New York, ISBN 0-19-505127-0
* Parsons, D. W. (1989) *The Power of the Financial Press: Journalism and Economic Opinion in Britain and America* Rutgers University Press, New Jersey, ISBN 0-8135-1497-5

## Εξωτερικοί σύνδεσμοι
* 
* 

Κατηγορία:Περιοδικά με τόπο έκδοσης τις Ηνωμένες Πολιτείες
Χρύσανθος Παγώνης (ιεράρχης)

Ο **Χρύσανθος Παγώνης** (1769-1821) ήταν Έλληνας αρχιερέας και εθνομάρτυρας της επανάστασης του 1821.

Γεννήθηκε στον οικισμό Μαντίνεια Αβίας κοντά στην Καλαμάτα. Αφού έλαβε την στοιχειώδη εκπαίδευση στα σχολεία Μελέ Αλαγονίας και Δημητσάνας εισήλθε στις τάξεις του κλήρου χειροτονούμενος διάκονος από τον Μητροπολίτη Ναυπλίου και Άργους Ιάκωβο Αρμόγκαβλη. Σε ηλικία τριάντα δύο ετών, το 1801, εξελέγη Μητροπολίτης Μονεμβασίας και Καλαμάτας.

Μυήθηκε στη Φιλική Εταιρεία στις 15 Μαΐου 1819 από τον Χριστόφορο Περραιβό. Υπήρξε μέλος της Γενικής Εφορείας Πελοποννήσου. Συνελήφθη και φυλακίσθηκε στην Τριπολιτσά από τους Οθωμανούς, βασανίσθηκε και θανατώθηκε τελικά, στις 15 Σεπτεμβρίου 1821.

## Παραπομπές


Κατηγορία:Έλληνες εθνομάρτυρες
Κατηγορία:Αγωνιστές του 1821
Κατηγορία:Έλληνες μέλη της Φιλικής Εταιρείας
Χρυσανθος
Χρυσανθος
Στρατηγίς Μαύρου όρους

Η **Στρατηγίς Μαύρου όρους** (*Στρατηγίς τὸ Μαῦρον Ὄρος*) ήταν διοικητική διαίρεση της Βυζαντινής Αυτοκρατορίας, ήταν από τα μικρά σε έκταση αλλά και συνοριακά Θέματα που αποκαλούντο στρατηγίδες. 

Περιλάμβανε το Κάστρο του Μαύρου όρους και τα γειτονικά κάστρα, επίσης την πεδιάδα μπροστά στο κάστρο. Σύμφωνα με την *Αλεξιάδα*  ο αυτοκράτορας αργότερα είχε παραχωρήσει στην πεδιάδα εδάφη στους Αρμένιους Ρουπενίδες υποτελείς του Λέων και Θεόδωρο. Το Μαύρον όρος είναι σήμερα γνωστό σαν "Γκαμπάλ αλ Λουκάμ" (Jabal al Lukkam ή Tura Ukama) τα βυζαντινά όρη Αμανού κοντά στο σημερινό Αμμάν της Ιορδανίας.

Το κάστρο κατασκευάστηκε από τον αυτοκράτορα Νικηφόρο Φωκά, κάπου ανάμεσα στο 963 και 969, και διόρισε πρώτο διοικητή τον Μιχαήλ Βούρτζη.

Η Άννα Κομνηνή την αναφέρει στην *Αλεξιάδα* σαν στρατηγίς και μία από τις περιοχές που δόθηκαν στον Βαλδουίνο της Βουλώνης με την Συνθήκη της Δεαβόλεως. Βάση αυτού η στρατηγίδα παρέμεινε τμήμα της Βυζαντινής αυτοκρατορίας έως τον 11ο αιώνα που υπογράφηκε η εν λόγω συνθήκη.

## Παραπομπές


Κατηγορία:Θέματα της Βυζαντινής Αυτοκρατορίας
Κατηγορία:Ιστορία της Ιορδανίας
NGC 2608

Ο **[[Νέος Γενικός Κατάλογος|NGC]] 2608** ή **Arp 12** είναι ραβδωτός σπειροειδής γαλαξίας τύπου SB(s)b ο οποίος απέχει 93 εκατομμύρια έτη φωτός και βρίσκεται στον αστερισμό Καρκίνο. Έχει διάμετρο 62.000 ετών φωτός, δηλαδή το 60% αυτής του Γαλαξία μας. Ο NGC 2608 αναφέρεται στον *[[Άτλας των περίεργων γαλαξιών|Άτλαντα των περίεργων γαλαξιών]]*. Σήμερα θεωρείται πως το NGC 2608 είναι ζεύγος αλληλεπιδρόντων γαλαξιών.

## Υπερκαινοφανείς αστέρες
* Ο Γερμανός αστρονόμος Μαξ Βολφ (Max Wolf) ανακάλυψε τον υπερκαινοφανή **SN 1920A**. Στις 17 Δεκεμβρίου 1920 έφτασε σε μέγιστο φαινόμενο μέγεθος 11,7. Ο  SN 1920A ταξινομείται ως ανώμαλος υπερκαινοφανής και πιστεύεται ότι προέκυψε εξαιτίας ενός "εντελώς διαφορετικού  μηχανισμού εκρήξεως".
* Στις 9 Μαΐου 20001 ανακαλύφθηκε ο **SN 2001bg** από τον Tom Boles Όταν ανακαλύφθηκε είχε φαινόμενο μέγεθος 14 και έφτασε αργότερα στο 13,7. Βάσει των φασματικών γραμμών προκύπτει πως πρόκειται για σουπερνόβα τύπου Ia.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί σπειροειδείς γαλαξίες
Κατηγορία:Καρκίνος (αστερισμός)
2608
Κατηγορία:Γαλαξίες Arp
24111
04484
Γερμανός Ζαφειρόπουλος

Ο **Γερμανός Ζαφειρόπουλος** (1760–1821) ήταν Έλληνας ιεράρχης και εθνομάρτυρας.

## Βίος
Γεννήθηκε στο χωριό Μεσορρούγι της επαρχίας Καλαβρύτων το 1760. Το κοσμικό όνομά του ήταν Γεώργιος. Προερχόταν από οικογένεια εύπορη, καταγόμενη από την Κωνσταντινούπολη. Ο πατέρας του ονομαζόταν Ζαφείρης Ζαφειρόπουλος και η μητέρα του Ευσταθία. Ήταν εξάδελφος του  πρωτοσύγκελου και ιστοριογράφου Αμβρόσιου Φραντζή. Σε πολύ νεαρή ηλικία έχασε τον πατέρα του όταν τον σκότωσαν οι Τούρκοι. Σε ηλικία εννέα ετών εισήλθε ως δόκιμος στην Ιερά Μονή Μεγάλου Σπηλαίου, εκάρη μοναχός λαμβάνοντας το όνομα Γερμανός, και στη συνέχεια χειροτονήθηκε διάκονος και πρεσβύτερος.

Γύρω στα 1800 βρέθηκε στη Θεσσαλονίκη όπου εργάστηκε για δύο χρόνια ως διδάσκαλος. Στη συνέχεια μετέβη στο Βελιγράδι όπου έδρασε ως δάσκαλος και προπαγάνδιζε τον ξεσηκωμό των Ελλήνων. Οι Τουρκικές αρχές τον εκδίωξαν από την πόλη και στη συνέχεια πήγε στη Ρουμανία. Εκεί έμεινε δύο χρόνια όπου έμαθε την βλάχικη γλώσσα. Τελικά διώχθηκε κι από εκεί από τις Τουρκικές αρχές λόγω της εθνικής δράσης του. Επέστρεψε στην μονή Μεγάλου Σπηλαίου  και στη συνέχεια αναχώρησε για προσκύνημα στην Ιερουσαλήμ. Ακολούθως ταξίδεψε στην Κωνσταντινούπολη στην οποία ήταν ήδη γνωστός για τη λογιοσύνη του.

Στις 28 Φεβρουαρίου 1798 η Ιερά Σύνοδος του Πατριαρχείου αρχικά τον εξέλεξε Επίσκοπο Σεβαστείας και τον Μάρτιο του 1807, επί Πατριάρχη Γρηγορίου Ε', διάδοχο του Γερμανού Χριστιανουπόλεως (1793-1807).

Λόγω της φήμης του ο Αλέξανδρος Υψηλάντης τον όρισε ως έναν από τους 4-5 εφόρους της Φιλικής Εταιρείας, στην οποία είχε μυηθεί από το 1818. Συμμετείχε στη σύσκεψη της Βοστίτσας διαφωνώντας με τον εγκλεισμό του Παπαφλέσσα και παρεμβαίνοντας προς την κατεύθυνση αυτή. Κατά τον έρανο που πραγματοποιήθηκε προσέφερε 2000 γρόσια. Επειδή οι κινήσεις των Αρχιερέων της Πελοποννήσου γέννησαν την υποψία των Τουρκικών αρχών, αυτές προέβησαν σε σειρά συλλήψεών. Έτσι τους κάλεσαν δήθεν για σύσκεψη στην Τριπολιτσά. Ανάμεσα στους φυλακισμένους ήταν και ο Γερμανός, ο οποίος έφτασε στην πόλη στις 8 Μαρτίου έχοντας αναχωρήσει από την Κυπαρισσία στις 5 Μαρτίου. Πέθανε λόγω των κακουχιών την κράτησης του στις 21 Σεπτεμβρίου 1821.

## Παραπομπές


## Πηγές
*
*

Κατηγορία:Κληρικοί αγωνιστές του 1821
Κατηγορία:Έλληνες εθνομάρτυρες
Κατηγορία:Έλληνες μέλη της Φιλικής Εταιρείας
Γερμανος
Στρατηγίς Ζούμε

Η **Στρατηγίς Ζούμε** (*Στρατηγίς τοῦ Ζοῦμε*) ήταν διοικητική διαίρεση της Βυζαντινής Αυτοκρατορίας, ήταν ένα από τα μικρά σε έκταση αλλά και συνοριακά Θέματα που αποκαλούνταν στρατηγίδες. 

Η Άννα Κομνηνή την αναφέρει στην *Αλεξιάδα* σαν Θέμα και μία από τις περιοχές που δόθηκαν στον Βαλδουίνο της Βουλώνης με την Συνθήκη της Δεαβόλεως. Περιελάμβανε, σύμφωνα με την Αλεξιάδα, την οχυρωμένη πόλη του Ζούμε , την σημερινή Αλ Τζούμα (*Al Juma*) της Συρίας, 75 χλμ βόρεια του Χαλεπίου, τα γύρω κάστρα, αρκετά χωριά και εκτάσεις.

## Παραπομπές


Κατηγορία:Θέματα της Βυζαντινής Αυτοκρατορίας
Κατηγορία:Βυζαντινή Συρία
Θέμα Αετού

Η **Στρατηγίς Αετού** (*Στρατηγίς τοῦ Ἀετοῦ*), ήταν διοικητική και κυρίως στρατιωτική διαίρεση της Βυζαντινής Αυτοκρατορίας, ήταν ένα από τα μικρά σε έκταση αλλά και συνοριακά Θέματα που αποκαλούνταν στρατηγίδες.

Βρισκόταν στην Μεσοποταμία και αποτελούσε τμήμα του Δουκάτου της Έδεσσας, βρισκόταν μαζί με την Στρατηγίδα των Λιμνίων κοντά στην Έδεσσα. Ήταν αρχικά Θέμα, με έδρα ένα φρούριο ή κάστρο άγνωστο σήμερα, ταυτίζεται με κάποια χωρίς νάναι σίγουρο ποιο ήταν, που με την δημιουργία του Δουκάτου της Εδέσσης παρέμεινε έδρα στρατηγού αλλά ενσωματώθηκε σε αυτό.

Η Άννα Κομνηνή την αναφέρει στην *Αλεξιάδα* σαν Θέμα και μία από τις περιοχές που αναγνώρισε ο βυζαντινός αυτοκράτορας υπό την εξουσία του Βαλδουίνου της Βουλώνης ως πρώην βυζαντινά εδάφη με την Συνθήκη της Δεαβόλεως το 1108.

## Παραπομπές


## Πηγές
* 

Κατηγορία:Θέματα της Βυζαντινής Αυτοκρατορίας
Χουρμούζιος

Το ελληνικό επώνυμο **Χουρμούζιος** μπορεί να αναφέρεται σε κάποιο από τα παρακάτω πρόσωπα:

* Αιμίλιος Χουρμούζιος (1904-1973), δημοσιογράφος, κριτικός του θεάτρου, μεταφραστής και δοκιμιογράφος
* Βυζάντιος Χουρμούζιος (17ος αι.), λόγιος
* Γεώργιος Χουρμούζιος (18ος-19ος αι.), λόγιος
* Στυλιανός Χουρμούζιος (1848-1937), μουσικός
Στρατηγίς των Λιμνίων

Η **Στρατηγίς των Λιμνίων** (*Στρατηγίς τῶν Λιμνίων*) αναφέρεται και Λίμνιες ή Λίμνια, ήταν διοικητική διαίρεση της Βυζαντινής Αυτοκρατορίας, ήταν από τα μικρά σε έκταση αλλά και συνοριακά Θέματα που αποκαλούνταν στρατηγίδες.

Η Άννα Κομνηνή την αναφέρει στην *Αλεξιάδα* σαν Θέμα και μία από τις περιοχές που δόθηκαν στον Βαλδουίνο της Βουλώνης με την Συνθήκη της Δεαβόλεως. Αναφέρει ότι βρισκόταν στην Μεσοποταμία και αποτελούσε τμήμα του Δουκάτου της Έδεσσας, βρισκόταν μαζί με τη Στρατηγίς Αετού κοντά στην Έδεσσα και κοντά στο Τελούχ. Ήταν αρχικά Θέμα, με έδρα ένα φρούριο ή κάστρο άγνωστο σήμερα ποιο, που με τη δημιουργία του Δουκάτου της Εδέσσης παρέμεινε έδρα στρατηγού αλλά ενσωματώθηκε σε αυτό.

Διοικητής των Λιμνίων αναφέρεται ο Αρμενικής καταγωγής Τζοβκ.

## Παραπομπές


## Πηγές
* 

Κατηγορία:Θέματα της Βυζαντινής Αυτοκρατορίας
Κανάλι του Καρλομάγνου

thumb|167x167px|εναπομένον τμήμα της Fossa Carolina
thumb|Τα διάφορα σχέδια σύνδεση του Μάιν με τον Δούναβη. Το Κανάλι του Καρλομάγνου (στα δυτικά) θα ήταν το συντομότερο.|167x167px

Το **Κανάλι του Καρλομάγνου** (λατινικά: Fossa Carolina, γερμανικά: Karlsgraben) ήταν κανάλι που αναμενόταν να ενώσει τις κοιλάδες απορροής του Δούναβη και του Ρήνου την εποχή του Καρλομάγνου. Υπήρξε το σπουδαιότερο έργο ποτάμιας μηχανικής του Πρώιμου Μεσαίωνα βόρεια των Άλπεων. Απομεινάρια του σώζονται κοντά στην σιδηροδρομική γραμμή Νυρεμβέργης-Τρούχτλινγκεν.

Συνέδεε τον παραπόταμο του Δούναβη, Άλτμιουλ, με τον Σουηβικό Ρέζατ, παραπόταμο του Ρέντνιτζ ο οποίος με τη σειρά του χύνεται στον Μάιν. Η σύνδεση έγινε στο σημείο όπου τα δύο ποτάμια συστήματα του Ρήνου και του Δούναβη βρίσκονται στην μικρότερη δυνατή απόσταση, διαμορφώνοντας μια σύντομη κοιλάδα μήκους 1800 μ. μεταξύ των παραπάνω παραπόταμων που έχουν μια υψομετρική διαφορά 12 μέτρων. Το πλάτος του καναλιού ξεκινούσε από τα 14 κι έφτανε τα 25 μέτρα. Αν και είναι άγνωστο εάν χρησιμοποιήθηκε ποτέ ως ποτάμια οδός, ο Σουηβικός Ρέζατ πιθανότατα έτυχε καναλικοποίησης από τους μηχανικούς της αυτοκρατορίας, εξασφαλίζοντας την άνετη διέλευση διαμέσω των υπόλοιπων ήδη πλεύσιμων ποταμών του συστήματος. Χρησιμοποιήθηκε κατά τη διάρκεια του Πολέμου της Ισπανικής Διαδοχής ως αμυντική τοποθεσία ενώ από το 1790 κι έπειτα οι ντόπιοι άρχισαν να αφαιρούν μέρη του για να τα χρησιμοποιήσουν ως οικοδομικά υλικά.

Η βούληση σύνδεσης των δύο μεγάλων ποταμών είχε ως αποτέλεσμα στα μέσα του 19ου αιώνα να κτιστεί το Κανάλι του Λουδοβίκου που φάνηκε ανεπαρκές και στο δεύτερο τρίτο του 20ού, το λειτουργικό Κανάλι Ρήνου-Μάιν-Δούναβη.

## Παραπομπές


Κατηγορία:Διώρυγες της Γερμανίας
Κατηγορία:Δούναβης
Κατηγορία:Ρήνος
Κατηγορία:Ιστορία της Γερμανίας
Κατηγορία:Καρλομάγνος
Στρατηγίς Χασαναρά

Η **Στρατηγίς Χασαναρά**, ήταν διοικητική διαίρεση της Βυζαντινής Αυτοκρατορίας, ήταν ένα από τα μικρά σε έκταση αλλά και συνοριακά Θέματα που αποκαλούνταν στρατηγίδες.

Βρισκόταν στην Μεσοποταμία, κάστρο με την γύρω περιοχή, και αρχικά ήταν στρατηγίδα του Θέματος Μεσοποταμίας κι έπειτα του Δουκάτου της Έδεσσας, το 1036 αναφέρεται ότι στην διοίκηση του στρατηγού της είχε 5000 άντρες.

Βρισκόταν κοντά στα Σαμόσατα και σήμερα ταυτίζεται με το κάστρο Χισν αρ Ραν.

## Παραπομπές


## Πηγές
* 

Κατηγορία:Θέματα της Βυζαντινής Αυτοκρατορίας
Μαίρη Ραντ

Η **Μαίρη Ραντ** (*Mary Denise Rand*, το γένος *Bignal*, 10 Φεβρουαρίου 1940 - 27 Μαρτίου 2026) ήταν Αγγλίδα πρώην αθλήτρια του στίβου.

Στις 14 Οκτωβρίου 1964 κατέρριψε στους Ολυμπιακούς Αγώνες του 1964 στο Τόκιο το παγκόσμιο ρεκόρ στο άλμα εις μήκος, με επίδοση 6,76 μ. και ταυτόχρονα έγινε η πρώτη Βρετανίδα που κέρδισε χρυσό μετάλλιο σε αγώνισμα στίβου. Εξακολουθεί να παραμένει η μόνη γυναίκα αθλήτρια από τη Μεγάλη Βρετανία που έχει κερδίσει 3 μετάλλια στους Ολυμπιακούς Αγώνες μίας χρονιάς.

Τα τελευταία χρόνια έζησε στις Ηνωμένες Πολιτείες (όπου και απεβίωσε) και έφερε διπλή βρετανική και αμερικανική υπηκοότητα.

Απεβίωσε σε ηλικία 86 ετών στις 27 Μαρτίου 2026.

## Παραπομπές


Κατηγορία:Βρετανοί αθλητές του στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Άνζελ Γκιμερά

Ο **Άνζελ Γκιμερά** (, Σάντα Κρουθ ντε Τενερίφε, 6 Μαΐου 1845 – Βαρκελώνη, 18 Ιουλίου 1924) ήταν Ισπανός συγγραφέας που έγραψε στην καταλανική γλώσσα. Θεωρείται ένας από τους πρωτοπόρους της καταλανικής λογοτεχνικής αναγέννησης· έγραψε κυρίως θεατρικά έργα που γνώρισαν ιδιαίτερη επιτυχία στη Βαρκελώνη των τελών του 19ου αιώνα. 

Η μητέρα του ήταν από τις Κανάριες Νήσους, περιοχή όπου διέμεινε μέχρι τα επτά του, όταν και μετακόμισε στο Ελ Μπεντρέλ. Η προσαρμογή του στο νέο γλωσσικό περιβάλλον φαίνεται να απηχείται σε ορισμένους χαρακτήρες έργων του, που σύμφωνα με κριτικές παρουσιάζουν έντονα τα χαρακτηριστικά του πολιτισμικού «μιγά». Η συμμετοχή του στην λογοτεχνική ζωή της Καταλονίας ξεκίνησε με την μετάβασή του στη Βαρκελώνη το 1872: αρθρογράφησε στο περιοδικό *Renaixensa* και το 1877 έλαβε το πρώτο του βραβείο στα Ανθεστήρια της Βαρκελώνης. Έπειτα επικεντρώθηκε στο θέατρο, με έργα όπως το ρομαντικό *Mar i cel* του 1888 (που έγινε μιούζικαλ από την καταλανική θεατρική ομάδα Dagoll Dagom) και τα πιο ρεαλιστικά *En Pólvora* (1893), *Terra baixa* (1897) και *La Filla del Mar* (1900). Τα τελευταία τον καθιέρωσαν στη διεθνή σκηνή, κυρίως μέσω εκδόσεών τους στα ισπανικά.

Από τη δεκαετία του 1880 πολιτικοποιήθηκε συμμετέχοντας στο καταλανιστικό κόμμα *Centre Català* του Μπαλεντί Αλμιράλ κι έπειτα ως πρόεδρος της Λίγκας της Καταλονίας. Από το 1906 μέχρι το 1922 υπήρξε ο σταθερός υποψήφιος της καταλανικής λογοτεχνίας για το Βραβείο Νόμπελ.

## Παραπομπές


## Βιβλιογραφία
* *La Escena Catalana*. Έτος VII. Núm. 159. Βαρκελώνη, 26 juliol 1924.

## Εξωτερικοί σύνδεσμοι
* Àngel Guimerà, ιστότοπος στην καταλανική με αγγλική μετάφραση
* Ο Άνζελ Γκιμερά στο LletrA

Κατηγορία:Ισπανοί συγγραφείς στα καταλανικά
Κατηγορία:Καταλανοί λογοτέχνες
Κατηγορία:Ισπανοί θεατρικοί συγγραφείς
Κύπελλο Ελλάδας καλαθοσφαίρισης ανδρών 2015-2016

Το Κύπελλο Ελλάδας Καλαθοσφαίρισης ανδρών 2015-2016 άρχισε στις 23/9/2015 και ολοκληρώθηκε με τον τελικό στις 6/3/2016 . Νικητής αναδείχτηκε ο Παναθηναϊκός επικρατώντας στον τελικό που διεξήχθη στο ΟΑΚΑ του Φάρου Κερατσινίου με **101–54**.

## Α' Φάση

## Β' Φάση
### 1η αγωνιστική

### 2η αγωνιστική

### 3η αγωνιστική

## Γ' Φάση

### Πίνακας

### Προημιτελικοί

### Ημιτελικοί

## Τελικός
Ο τελικός διεξήχθη στο Κλειστό Γήπεδο ΟΑΚΑ στις 6 Μαρτίου 2016.

## Παραπομπές


## Πηγές
* Ελληνική Ομοσπονδία Καλαθοσφαίρισης - Κύπελλο Ανδρών 2015-2016, basket.gr. 28 Αυγούστου 2015. Ανακτήθηκε: 16/02/2016.



Κατηγορία:Καλαθοσφαίριση το 2015
Κατηγορία:Καλαθοσφαίριση το 2016
2016
Ινφάντες της Αραγωνίας

thumb|Το Infantes of Aragon (δεξιόστροφα από την κορυφή): Αλφόνσο, Χουάν, Μαρία, Ενρίκε, Λεονόρ, Πέδρο.
Ο όρος **Ινφάντες της Αραγωνίας** (ισπανικά: Infantes de Aragón, καταλανικά: Infants d'Aragó) περιλαμβάνει τα τέκνα του γάμου του μονάρχη της δυναστείας των Τραστάμαρα που βασίλεψε στο Στέμμα της Αραγωνίας, Φερδινάνδου Α΄ της Αντεκέρα και της συζύγου του, Ελεονόρας της Αλμπουκέρκης. Αποτέλεσαν μια ισχυρή ομάδα στα εσωτερικά πράγματα του Στέμματος της Καστίλης, κατά τη διάρκεια της βασιλείας του Ιωάννη Β΄. Αυτοί ήταν οι:
* Αλφόνσος (1396-1458), μετέπειτα Αλφόνσος Ε΄ της Αραγώνας

* Ιωάννης (1398-1479), μετέπειτα Ιωάννης Β΄ της Αραγώνας

* Μαρία της Αραγωνίας (1403-1445), παντρεύτηκε τον Ιωάννη Β΄ της Καστίλλης

* Ερρίκος της Τραστάμαρα (1400-1445), δούκας της Μπιγιένα, κόμης της Αλμπουκέρκης, του Εμπούριες και μάγιστρος του τάγματος του Σαντιάγο

* Ελεονόρα της Αραγωνίας, σύζυγος του βασιλιά Εδουάρδου Α΄ της Πορτογαλίας

* Πέτρος (1406-1438), κόμης της Αλμπουρκέκης και δούκας του Νότο.
Μετά τον θάνατο του πατέρα τους το 1416 και την ανάδειξη του Αλφόνσου ως μονάρχη του Στέμματος της Αραγώνας, οι δύο εναπομείναντες γιοι του Φερδινάνδου έβαλαν ως στόχο την επιβολή τους στα εσωτερικά της Καστίλης, δεδομένου ότι και οι δύο ήταν καστιλιανοί και η περιουσία και τα συμφέροντά τους εντοπίζονταν στην Καστίλη. Ο εύπιστος και αδύναμος καστιλιανός μονάρχης, πρώτος εξάδελφός τους Ιωάννης Β' της Καστίλης δεν στάθηκε ιδιαίτερο εμπόδιο, τουλάχιστον στα πρώτα χρόνια της βασιλείας του. Το 1420, ο Ερρίκος είχε ήδη υπό τον έλεγχό του την κυβέρνηση της Καστίλης, μετά από το λεγόμενο «πραξικόπημα της Τορδεσίγιας» το 1420. Τον ίδιο χρόνο, η αδελφή των ινφαντών παντρεύτηκε τον καστιαλιανό βασιλιά. Η αντίδραση των καστιλιανών ευγενών, που συντάχθηκαν γύρω από τον Άλβαρο ντε Λούνα, υποχρέωσε τον καστιλιανό βασιλιά να αποπέμψει τους Ινφάντες και το 1429 προκάλεσε τον Πόλεμο των Ινφαντών.

Ο Ιωάννης Β' χρησιμοποίησε τις στρατηγικές ικανότητες του ευγενή Άλβαρο ντε Λούνα. Μετά από μια πρώτη ανεπιτυχή εκστρατεία, οι Ινφάντες κατανικήθηκαν από τον ίδιο στη μάχη του Ολμέδο το 1445 που έληξε τον πόλεμο. Ωστόσο ο Άλβαρο ντε Λούνα έμεινε για λίγο στην εξουσία. Η επιβολή της αραγωνικής πλευράς των Τραστάμαρα ολοκληρώθηκε με το γάμο της κόρης του Ιωάννη Β΄, Ισαβέλλας με τον Φερδινάνδο Β΄ της Αραγώνας και τον απόλυτο σχεδόν έλεγχο που αυτός άσκησε στην Καστίλη μέχρι τον θάνατό του.

## Παραπομπές


## Πηγές
* McKaye, A. "Infantes of Aragon", in E.M. Gerli (editor) (2003), *Medieval Iberia: an encyclopedia*, Λονδίνο: Routledge
Κατηγορία:Βασίλειο της Καστίλης
Κατηγορία:Στέμμα της Αραγωνίας
Θέμα Καλαβρίας

Η **Καλαβρία** ήταν επαρχία της Βυζαντινής Αυτοκρατορίας, (Βυζαντινό Θέμα) στη Νότια Ιταλία και τη σημερινή περιφέρεια της Καλαβρίας.

Το Θέμα δημιουργήθηκε κατά το χρονικό διάστημα από το 938 (ή το 902 κατά άλλους) έως το 956 αντικαθιστώντας το Δουκάτο της Καλαβρίας, είχε πρωτεύουσα το Ρήγιο αλλά περιελάμβανε και μία πόλη στη Σικελία το μόνο μέρος που δεν καταλήφθηκε από τους Άραβες, το Ταυρομένιο.

Το Θέμα χωρίζεται σε τρεις τούρμες και περαιτέρω διαιρείται σε δρούγες, μόνο μία τούρμα ταυτίστηκε με ακρίβεια, βρισκόταν στο Πιάνα ντι Τζιόια Ταύρο, η οποία είχε ως πρωτεύουσα την πόλη της Αγίας Αγκάθα και ιδρύθηκε το 1044.

Το 965 ξέσπασε βίαιη εξέγερση στο Ροζάνο, η αιτία το αίτημα του στρατηγού Νικηφόρου Εξακιονίτη να στρατολογήσει τα πλοία του θέματος ενώ οι ιδιοκτήτες τους ζήταγαν να πάρουν ενοίκιο, Με την παρέμβαση του Αγίου Νείλου σταμάτησε η εξέγερση και πήραν αντάλλαγμα πεντακόσια νομίσματα.

Σε 975 το Θέμα Καλαβρίας μαζί με εκείνα της Λογγιβαρδίας και της Λευκανίας σχηματίζουν το Κατεπανάτο της Ιταλίας.

Γνωστοί στρατηγοί -κυβερνήτες του θέματος ήταν οι:

* Ευστάθιος, 10ος αιώνας
* Ιωάννης Μουζάλων ή Μπουζάλων, περ. 921-922
* Μαριανός Αργυρός γύρω στα 958
* Προκόπιος, 10ος αιώνας
* Βασίλειος Κλάδων, 10ος αιώνας
* Κρηνίτης ο Χαλδαίος, ? - 947
* Πασχάλιος Πρωτοσπαθάριος, 10ος αιώνας
* Νικηφόρος Εξακιωνίτης, 10ος αιώνας

## Παραπομπές


## Πηγές
* Adele Cilento, *Bisanzio in Sicilia e nel sud dell'Italia*, Magnus Edizioni SpA, Udine, 2005, ISBN 88-7057-196-3
* Adele Cilento, *Potere e monachesimo. Ceti dirigenti e mondo monastico nella Calabria Bizantina (secc. IX-XI)*, Nardini, 2001, ISBN 88-404-2422-9

Κατηγορία:Βυζαντινή Ιταλία
Κατηγορία:Θέματα της Βυζαντινής Αυτοκρατορίας
Μάχη του Κοσμιδίου

Η **Μάχη του Κοσμιδίου** (τουρκικά: Eyüp Muharabesi), ήταν μία μάχη που πραγματοποιήθηκε στις 15 Ιουνίου 1410, την περίοδο της Οθωμανικής Μεσοβασιλείας, μεταξύ των δυνάμεων των οθωμανών ηγεμόνων και αδερφών, Σουλεϊμάν Τσελεμπή και Μουσά Τσελεμπή, λίγο πιο έξω από τα τείχη της Κωνσταντινούπολης. Κατά τη διάρκεια της μάχης, μερικοί σύμμαχοι του Μουσά και συμπεριλαμβανομένου του Βούκ Λαζάρεβιτς (που ήταν ετεροθαλής θείος των αδερφών), τον εγκατέλειψαν και εντάχθηκαν με τον στρατό του Σουλεϊμάν. Η μάχη έληξε τελικά με νίκη του Σουλεϊμάν Τσελεμπή.

Κατηγορία:Μάχες της Οθωμανικής Αυτοκρατορίας
NGC 6888

thumb|250px|Το NGC 6888 με φίλτρα Ha/OIII
Το **NGC 6888** (γνωστό και ως **νεφέλωμα του μηνίσκου**) είναι νεφέλωμα στον αστερισμό Κύκνος, σε απόσταση 4.700 ετών φωτός. Δημιουργήθηκε από τους ισχυρούς αστρικούς ανέμους του αστέρα Βολφ-Ραγιέ WR136, οι οποίοι προσκρούουν στα αέρια που απέβαλε το άστρο όταν ήταν ερυθρός γίγαντας. Το νεφέλωμα εκπέμπει ακτίνες Χ από την περιφέρειά του. Το ανακάλυψε ο Ουίλιαμ Χέρσελ το 1792.

Αν και έχει φαινόμενο μέγεθος +7,6, είναι ιδιαίτερα αχνό και απαιτείται η χρήση φίλτρου UHC ή OIII για να παρατηρηθεί με μικρό τηλεσκόπιο.

## Παραπομπές


## Αναφορές

## Εξωτερικοί σύνδεσμοι

κατηγορία:Κύκνος (αστερισμός)
κατηγορία:Νεφελώματα
6888
κατηγορία:Αντικείμενα Caldwell
The ΚΟΠΑΝΟΙ

***The ΚΟΠΑΝΟΙ*** είναι o τίτλος ελληνικής κωμικής κινηματογραφικής ταινίας του 1987 σε σενάριο και σκηνοθεσία Γιώργου Κωνσταντίνου. Η ταινία προβλήθηκε τη σεζόν 1987-1988, έκοψε 15.000 εισιτήρια και ήρθε στην 8η θέση ανάμεσα σε 20 ταινίες.

## Πλοκή
Ο Λεωνίδας, ένας αποτυχημένος ληστής, παρακολουθεί από την ταράτσα όπου ζει τα γύρω κτίρια σκαρώνοντας πιθανές μικροκλοπές σε διαμερίσματα και οικιακά χρηματοκιβώτια. Είναι απένταρος και κινδυνεύει παράλληλα με έξωση για τα νοίκια που χρωστάει στην σπιτονοικοκυρά του, την Φρόσω. Εκείνη, ζει στο διαμέρισμα του κάτω ορόφου και καλοβλέπει ερωτικά τον Λεωνίδα, πιέζοντάς τον επίμονα για ερωτική σχέση "αντί του ενοικίου". Ο Λεωνίδας διαρκώς αντιστέκεται και κάθε τόσο της ξεγλιστράει "σαν χέλι".

Ο Μπάμπης, γνωστός στην πιάτσα και ως «δάσκαλος», είναι παλιός γνωστός και συνεργάτης του Λεωνίδα σε ληστείες. Ο Λεωνίδας τον θεωρεί μεγάλο μυαλό και ονειρεύεται να πιάσει την καλή με κάποιο κόλπο που θα του προτείνει ο Μπάμπης. Ο ένας είναι ο "εγκέφαλος" που στήνει κόλπα για ληστείες και ο άλλος ένας από αυτούς που τα εκτελούν και αναλαμβάνουν το ρίσκο.

Όταν έρχεται η "σειρά του", ο Μπάμπης του δίνει εντολή να συγκροτήσει ομάδα με σκοπό τη ληστεία τράπεζας. Ο Λεωνίδας με άμεσο βοηθό του τον Βλάση επιστρατεύουν: τον Λαχτάρα, που εργάζεται σε γραφείο τελετών, τον Δούκα, δεινό χαρτοκλέφτη, τον Μάρκο, γνώστη πολεμικών τεχνών και τον Μίκι, κλέφτη οχημάτων και δεινό μηχανόβιο. Μαζί τους, μετέχουν αναγκαστικά στο κόλπο: ο ιδιοκτήτης του γραφείου τελετών όπου εργάζεται ο Λαχτάρας, ο Φούσκας, που είναι το τσιράκι του Δούκα, ο Γκόγκο, φίλος του Μίκι και οι κοπέλες τους Σούζι και Βανέσα.

Η Λιάνα, είναι γειτόνισσα του Λεωνίδα (κάτι που αρχικά όμως δεν γνωρίζει). Είναι γνωστή του Μπάμπη αλλά δεν του έχει εμπιστοσύνη, ούτε και εκείνος άλλωστε. Ο Μπάμπης την χρησιμοποιεί προκειμένου να σιγουρευτεί πως το κόλπο της ληστείας θα προχωρήσει σωστά, παράλληλα όμως σχεδιάζει με άλλη ομάδα κλοπή σε κοντινό κοσμηματοπωλείο. Η Λιάνα αντιλαμβάνεται πως το κόλπο της ληστείας είναι καταδικασμένο να αποτύχει και έχει στηθεί μόνο και μόνο για αντιπερισπασμό στην κλοπή του κοσμηματοπωλείου στην ίδια γειτονιά. Γνωρίζει τον Λεωνίδα, τον συμπαθεί και τον προειδοποιεί πως ο Μπάμπης έχει άλλα σχέδια.

Η ληστεία στέφεται τελικά από πλήρη αποτυχία. Ο Λεωνίδας αντιλαμβάνεται τι έγινε και αποφασίζει να εκδικηθεί τον «δάσκαλο». Χρησιμοποιεί τις πληροφορίες της Λιάνας και κυνηγάει την ομάδα της ληστείας του κοσμηματοπωλείου μέχρι το αεροδρόμιο όπου θα γινόταν η πώληση των κλοπιμαίων και η διαφυγή του Μπάμπη.

Η συμπλοκή που ακολουθεί έχει ως αποτέλεσμα να καταλήξουν όλοι στο νοσοκομείο. Η μόνη που φαίνεται ευχαριστημένη είναι η Φρόσω που θα φροντίζει τόσους τραυματισμένους άνδρες.

## Διανομή

## Παραπομπές


Κατηγορία:Ταινίες του 1987
Κατηγορία:Ελληνικές ταινίες της δεκαετίας 1980
Γεώργιος Αλεξανδρής

Ο **Γεώργιος Αλεξανδρής**  (Κύμη, 1900 - Αθήνα, 1987) του Αποστόλου, ήταν Έλληνας αξιωματικός της Πολεμικής Αεροπορίας και υπουργός.

## Σταδιοδρομία
Γεννημένος στην Κύμη της Εύβοιας, έκανε σπουδές στη Σχολή Ναυτικών Δοκίμων και μετά στις σχολές της Βασιλικής Πολεμικής Αεροπορίας (ΡΑΦ) στο Ηνωμένο Βασίλειο. Πολέμησε στους πολέμους στη Μικρά Ασία και στη Μέση Ανατολή. Στο Ναυτικό έφτασε μέχρι το βαθμό του Πλωτάρχη και μετατάχθηκε στην Πολεμική Αεροπορία το 1929. Εκεί έφτασε μέχρι το βαθμό του Υποπτεράρχου.

Υπηρέτησε ως αρχηγός του Γενικού Επιτελείου Αεροπορίας (ΓΕΑ) από τις 14 Ιουνίου ως τις 20 Οκτωβρίου 1945 και από 25 Νοεμβρίου 1945 έως 7 Απριλίου 1946.

Στην κυβέρνηση του Πέτρου Βούλγαρη χρημάτισε πρώτα υφυπουργός Αεροπορίας, από τις 11 Απριλίου ως τις 19 Οκτωβρίου 1945 και έπειτα υπουργός Αεροπορίας στην κυβέρνηση του Αρχιεπισκόπου Δαμασκηνού, από 19 Οκτωβρίου ως την 1η Νοεμβρίου 1945. Έπειτα από την αποστρατεία του, ανέλαβε γενικός διευθυντής στα Ναυπηγεία Βασιλειάδη.

Απεβίωσε το 1987 και κηδεύτηκε στις 7 Ιανουαρίου από τον ιερό ναό Αγίων Θεοδώρων του Πρώτου Νεκροταφείου Αθηνών. Κατέλιπε παιδιά και εγγόνια.

## Παραπομπές


Κατηγορία:Έλληνες αξιωματικοί της Πολεμικής Αεροπορίας
Κατηγορία:Έλληνες υπουργοί Αεροπορίας
Κατηγορία:Έλληνες υφυπουργοί Αεροπορίας
Κατηγορία:Έλληνες υφυπουργοί παρά τω Πρωθυπουργώ
Κατηγορία:Αρχηγοί Γενικού Επιτελείου Αεροπορίας (Ελλάδα)
NGC 6729

Το **NGC 6729** ή **Caldwell 68** είναι νεφέλωμα ανάκλασης/εκπομπής στον αστερισμό Νότιος Στέφανος. Έχει σχήμα βεντάλιας και φωτίζεται κυρίως από τον μεταβλητό αστέρα R νοτίου Στεφάνου.

## Ιστορικό
Το ανακάλυψε o Άγγλος Άλμπερτ Μαρθ από τη Μάλτα το 1861, ενώ το ανακάλυψε επίσης ανεξάρτητα ο Γερμανός αστρονόμος Ιούλιος Σμιτ (Johann Friedrich Julius Schmidt) από την Αθήνα. Ο Σμιτ, διευθυντής του Αστεροσκοπείου Αθηνών τότε, παρατήρησε επίσης την μεταβλητότητα του κεντρικού άστρου νεφελώματος, του R νοτίου Στεφάνου, του οποίου η φωτεινότητα επηρεάζει την φωτεινότητα του νεφελώματος.

Ο Σμιντ ήταν επίσης ο πρώτος ο οποίος υποπτεύθηκε ότι το νεφέλωμα μπορεί να μεταβλητό. Μετέπειτα παρατηρήσεις, τόσο δια οφθλαμού, όσο και με τη λήψη φωτογραφιών από το αστεροσκοπείο του Γιοχάνεσμπουργκ επιβεβαίωσαν την μεταβλητή φύση του νεφελώματος στις αρχές του 20ού αιώνα.

## Χαρακτηριστικά
thumb|230px|left|Το νεφέλωμα ανάκλασης NGC 6729
Το NGC 6729 είναι το τμήμα ενός σκοτεινού νεφελώματος το οποίο φωτίζεται από τους αστέρες R και Τ νοτίου Στεφάνου. Το R νοτίου Στεφάνου είναι το κύριο άστρο πριν την κύρια ακολουθία στο νεφέλωμα. Αρχικά θεωρούταν ότι είχε μικρό δυναμικό παραγωγής νέων άστρων, αλλά μελέτες στα ραδιοκύματα και μικροκύματα έχουν αποκαλύψει την ύπαρξη διαφόρων αντικείμενων εντός του νεφελώματος, ενώ επίσης έχει εντοπιστεί και ένα ανοικτό σμήνος κοντά στο R νοτίου Στεφάνου. Είναι μια από τις πιο κοντινές περιοχές αστρογέννεσης του Γαλαξία στο ηλιακό σύστημα, περίπου 550 έτη φωτός μακριά. Στην ίδια περιοχή του ουρανού βρίσκονται επίσης τα νεφελώματα NGC 6726/7.

Ένα ιδιαίτερο χαρακτηριστικό είναι η μεταβολή των χαρακτηριστικών του, όπως το σχήμα και η λαμπρότητα, με παρόμοιο τρόπο με το NGC 2261, σε σύντομο χρονικό διάστημα, ακόμη και μέσα σε 24 ώρες, πολύ σύντομο για να οφείλονται σε μεταβολές στη αναδιάταξη των αερίων του. Οι αλλαγές αυτές πλέον θεωρούνται ότι είναι αποτέλεσμα στην σκίαση των συστατικών του νεφελώματος από αέρια τα οποία περνούν σε πολύ μικρή απόσταση από το κεντρικό άστρο, μικρότερη από μια αστρονομική μονάδα. 

## Παραπομπές


## Αναφορές

## Εξωτερικοί σύνδεσμοι

6729
068
Κατηγορία:Νότιος Στέφανος (αστερισμός)
Κατηγορία:Νεφελώματα ανάκλασης
Κατηγορία:Νεφελώματα εκπομπής
Gum 15

Το **Gum 15** είναι νεφέλωμα το οποίο απέχει περίπου 3.000 έτη φωτός από τη Γη και βρίσκεται στον αστερισμό Ιστία. Το σχήμα του διαμορφώθηκε από ισχυρούς αστρικούς ανέμους που προέρχονται από τα άστρα γύρω και μέσα στο ίδιο το νεφέλωμα. Στο κέντρο του Gum 15 βρίσκεται ο λαμπρός διπλός αστέρας 
HD 74804.

## Παραπομπές


Κατηγορία:Νεφελώματα
Κατηγορία:Ιστία (αστερισμός)
NGC 6334

Το **[[Νέος Γενικός Κατάλογος|NGC]] 6334** (άλλες ονομασίες: **Η πατούσα της γάτας**, **Νεφέλωμα νύχια αρκούδας**, **Gum 64**) είναι νεφέλωμα εκπομπής στον αστερισμό Σκορπιό.

Το ανακάλυψε ο αστρονόμος Τζων Χέρσελ το 1837, όταν βρίσκονταν στο Ακρωτήριο της Καλής Ελπίδας στη νότια Αφρική.

## Παραπομπές


## Αναφορές

## Εξωτερικοί σύνδεσμοι

6334
Κατηγορία:Σκορπιός (αστερισμός)
Κατηγορία:Νεφελώματα εκπομπής
Στρατηγίς Βορζέ

Η **Στρατηγίς Βορζέ** (*στρατηγὶς τὸ Βορζὲ*) ήταν διοικητική διαίρεση της Βυζαντινής Αυτοκρατορίας, ήταν από τα μικρά σε έκταση αλλά και συνοριακά Θέματα. 

Η Βορζέ περιλάμβανε το μικρό οχυρό Βορζέ και τα γύρω χωριά, βρισκόταν 40 χλμ από την Λατάκια. 

Η Άννα Κομνηνή την αναφέρει στην *Αλεξιάδα* σαν στρατηγίς του Βορζέ και μία από τις περιοχές που δόθηκαν στον Βαλδουίνο της Βουλώνης με την Συνθήκη της Δεαβόλεως.

Όταν υπογράφηκε η συνθήκη η περιοχή πιθανότατα ανήκε ήδη στους σταυροφόρους και απλά αναγνωρίστηκε η κυριαρχία τους σε αυτό, αναφέρεται ότι το Βορζέ ήταν οχυρό που το έχτισαν ή ανακατασκεύασαν οι σταυροφόροι.

## Παραπομπές


Κατηγορία:Θέματα της Βυζαντινής Αυτοκρατορίας
NGC 2204

To **[[Νέος Γενικός Κατάλογος|NGC]] 2204** είναι ανοικτό σμήνος στον αστερισμό Μέγας Κύων. Το ανακάλυψε ο αστρονόμος Ουίλιαμ Χέρσελ στις 6 Φεβρουαρίου 1785.

## Παραπομπές


## Αναφορές

2204
Κατηγορία:Ανοικτά σμήνη
Κατηγορία:Μέγας Κύων
Στρατηγίς Σωτηριουπόλεως

Η **Στρατηγίς Σωτηριουπόλεως ή Βουρζώ** ήταν διοικητική διαίρεση της Βυζαντινής Αυτοκρατορίας, ήταν από τα μικρά σε έκταση αλλά και συνοριακά Θέματα. 

Η Σωτηριούπολις βρισκόταν στον Εύξεινο Πόντο και περιλάμβανε το Κάστρο Σωτηριουπόλεως και τα λιμάνια του Βατούμι και του Χόπα, στην περιοχή της Αβχαζίας στην σημερινή Γεωργία, η αρχαία ελληνική Πιτυούς. 

## Παραπομπές


## Πηγές
* 

Κατηγορία:Θέματα της Βυζαντινής Αυτοκρατορίας
Νεφέλωμα Κόκκινη Αράχνη

Το **Νεφέλωμα Κόκκινη Αράχνη** ή **NGC 6537** είναι πλανητικό νεφέλωμα το οποίο βρίσκεται κοντά στο κέντρο του Γαλαξία μας, στα βορειοδυτικά του αστερισμού Τοξότης. Το ανακάλυψε ο Αμερικανός αστρονόμος Έντουαρντ Τσαρλς Πίκερινγκ (Edward Charles Pickering) στις 15 Ιουλίου 1882. Έχει χαρακτηριστικό σχήμα, καθώς αποτελείται από δύο λοβούς, η ύπαρξη των οποίων ενδέχεται να οφείλεται σε κάποιο κάποιου δυαδικό συνοδό ή μαγνητικά πεδία. Οι λοβοί είναι συμμετρικοί και το όλο σχήμα θυμίζει το γράμμα "S". Αυτό πιθανόν να οφείλεται στην ύπαρξη αστέρα-συνοδού του κεντρικού άστρου του νεφελώματος, ενός λευκού νάνου.

Ο προαναφερθείς κεντρικός αστέρας είναι ό,τι απέμεινε από ένα πολύ μεγαλύτερο άστρο και παρέχει ισχυρούς και θερμούς ανέμους (≈10,000 K) που πνέουν με ταχύτητα 300 km/s και δημιουργούν κύματα ύψους 100 δισεκατομμυρίων χιλιομέτρων. Τα κύματα γεννώνται από υπερηχητικά σοκ όταν τα αέρια συμπιέζονται και θερμαίνονται μπροστά από τους λοβούς, που επεκτείνονται ραγδαία. Άτομα που παγιδεύονται στα σοκ εκπέμπουν ορατό φως. Στους ανέμους οφείλεται το χαρακτηριστικό σχήμα του νεφελώματος και εν μέρει η επέκτασή του.

Ο κεντρικός λευκός νάνος περιβάλλεται από νέφος σκόνης που καθιστά αδύνατο τον ακριβή προσδιορισμό των ιδιοτήτων του. Η θερμοκρασίες στην επιφάνεια του πιθανόν να κυμαίνονται στους 150.000-250.000 K, όμως εκτιμήσεις της τάξεως των 340.000 K ή ακόμα και των 500.000 Κ, δεν μπορούν να αποκλειστούν.

Υπάρχουν διάφορες εκτιμήσεις για την απόσταση του νεφελώματος από τη Γη: βάσει κάποιων εκτιμήσεων είναι 1.900 έτη φωτός όμως απόσταση της τάξεως των 3.000-8.000 θεωρείται πιθανότερη.

## Παραπομπές


## Αναφορές

## Εξωτερικοί σύνδεσμοι

6537
Κατηγορία:Πλανητικά νεφελώματα
Κατηγορία:Τοξότης (αστερισμός)